100 फीसदी वैक्सीनेशन से देश कितना पीछे, अब तक लगी 143 करोड़ से अधिक डोज; देखें- राज्यवार आंकड़ें
केंद्रीय स्वास्थ्य मंत्रालय की ओर से जारी राज्यवार आंकड़ों को देखें तो करीब 84 करोड़ लोगों को पहली डोज, करीब 59 करोड़ लोगों को दूसरी डोज दी जा चुकी है। यानी दोनों डोज मिलाकर कुल 143 करोड़ से अधिक वैक्सीन डोज दी जा चुकी है।
नयी दिल्ली: दिसंबर के पहले सप्ताह में केंद्रीय स्वास्थ्य मंत्री मनसुख मंडाविया ने कहा था कि साल के आखिर तक18 साल से ऊपर के सभी योग्य लोगों का पूर्ण रूप से वैक्सीनेशन कर दिया जाएगा। इसके लिए सरकार ने डोर-टू-डोर वैक्सीनेशन किये जाने की बात कही थी। लेकिन, जो आंकड़े सरकार की तरफ से जारी किये जा रहे हैं उसके मुताबिक अभी तक हम इससे काफी दूर नजर आ रहे हैं। 29 दिसंबर को जारी आंकड़ों के मुताबिक अभी तक कोविड-19 वैक्सीन की 143.15 करोड़ से अधिक खुराक दी जा चुकी हैं। यानी कि अभी तक करीब 72 करोड़ लोगों को वैक्सीन की दोनों डोज मिल चुकी है। केंद्रीय स्वास्थ्य मंत्रालय की ओर से जारी राज्यवार आंकड़ों को देखें तो करीब 84 करोड़ लोगों को पहली डोज, करीब 59 करोड़ लोगों को दूसरी डोज दी जा चुकी है। यानी दोनों डोज मिलाकर कुल 143 करोड़ से अधिक वैक्सीन डोज दी जा चुकी है।वहीं,  देश में बीते 24 घंटे में कोविड-19 के 9,195 नए मामले सामने आए हैं। जिसके बाद कुल संक्रमित मरीजों की संख्या बढ़कर 3,48,08,886 हो गई है। वहीं, 302 और मरीजों की मौत के बाद मृतकों की कुल संख्या बढ़कर 4,80,592 हो गई है। जबकि देश में अभी तक ‘ओमिक्रॉन’ के 781 मामले सामने आ चुके हैं, जिनमें से 241 लोग ठीक या डिस्चार्ज हो चुके हैं। ये मामले 21 राज्यों तथा केन्द्रशासित प्रदेशों में सामने आए हैं। Image Source : HMCovid Dataकेन्द्रीय स्वास्थ्य मंत्रालय ने बुधवार को बताया है कि दिल्ली में सबसे अधिक 238 मामले दर्ज किए गए हैं और इसके बाद महाराष्ट्र में 167, गुजरात में 73, केरल में 65 और तेलंगाना में 62 मामले सामने आए हैं।  देश में कुल देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितंबर को 40 लाख से अधिक हो गई थी।संक्रमित मरीजों की बात करें तो कुल मामले 16 सितंबर को 50 लाख, 28 सितंबर को 60 लाख, 11 अक्टूबर को 70 लाख, 29 अक्टूबर को 80 लाख और 20 नवंबर को 90 लाख के पार चले गए थे। देश में 19 दिसंबर को ये मामले एक करोड़ के पार, इस साल चार मई को दो करोड़ के पार और 23 जून को तीन करोड़ के पार चले गए थे।